CELEX: 62017TN0619
Language: lv
Date: 2017-09-09 00:00:00
Title: Lieta T-619/17: Prasība, kas celta 2017. gada 9. septembrī – de la Fuente Martín un citi/VNV

8.1.2018   
            
            
               LV
            
            
               Eiropas Savienības Oficiālais Vēstnesis
            
            
               C 5/44
            
         Prasība, kas celta 2017. gada 9. septembrī – de la Fuente Martín un citi/VNV
   (Lieta T-619/17)
   (2018/C 005/59)
   Tiesvedības valoda – spāņu
   
      Lietas dalībnieki
   
   
      Prasītāji: Juan Antonio de la Fuente Martín (Madride, Spānija) un citi 525 prasītāji (pārstāvji – M. Durán Muñoz y M. Duran Campos, advokāti)
   
      Atbildētāja: Vienotā noregulējuma valde
   
      Prasītāju prasījumi
   
   Prasītāju prasījumi Vispārējai tiesai ir šādi:
   
               —
            
            
               atcelt, atstājot bez iedarbības un padarot par spēkā neesošu, Vienotās noregulējuma valdes 2017. gada 7. jūnija izpildsesijā paplašinātā sastāvā pieņemto nolēmumu jeb Lēmumu SRB/EES/2017/08 attiecībā uz noregulējuma shēmas pieņemšanu sabiedrībai Banco Popular Español, S.A., daļēji publicēts 2017. gada 12. jūlijā, atgriežot akcionāriem un kapitāla instrumentu īpašniekiem viņu īpašumā bijušos attiecīgās bankas akcijas un kapitāla instrumentus un, tādējādi, atjaunojot viņu tiesības pilnībā;
            
         
               —
            
            
               pakārtoti, atzīt, ka ar apstrīdēto VNV lēmumu Banco Popular Español, S.A. akcionāriem un obligāciju turētājiem tika nodarīti zaudējumi, kurus VNV ir pienākums atlīdzināt saskaņā ar 2014. gada 15. jūlija Regulas 806/2014 87. pantu, piespriest VNV tos atlīdzināt un, līdz ar to, piespriest Eiropas Savienībai atlīdzināt maniem pārstāvamajiem naudas summu, kas ir līdzvērtīga manu pārstāvamo īpašumā bijušo akciju un kapitāla instrumentu vērtībai dienā pirms šeit apstrīdētā lēmuma pieņemšanas, vai, arī pakārtoti, naudas summu, kas ir līdzvērtīga vērtībai, ko tie būtu saglabājuši gadījumā, ja finanšu iestādei tiktu piemērota parastā maksātnespējas procedūra brīdī, kad tika pieņemts apstrīdētais VNV lēmums.
            
         
      Pamati un galvenie argumenti
   
   Pamati un galvenie argumenti ir līdzīgi tiem, kuri ir izvirzīti lietās: T-478/17 Mutualidad de la Abogacía un Hermandad Nacional de Arquitectos Superiores y Químicos/Vienotā noregulējuma valde, T-481/17 Fundación Tatiana Pérez de Guzmán y Bueno un SFL/Vienotā noregulējuma valde, T-482/17 Comercial Vascongada Recalde/Komisija un Vienotā noregulējuma valde, T-483/17 García Suárez un citi/Komisija un Vienotā noregulējuma valde, T-484/17 Fidesban un citi/Vienotā noregulējuma valde, T-497/17 Sánchez del Valle y Calatrava Real State 2015/Komisija un Vienotā noregulējuma valde un T-498/17 Pablo Álvarez de Linera Granda/Komisija un Vienotā noregulējuma valde.